TOP ชี้ Q4/60 ยังโตเด่น เหตุกำไรจากสต็อกน้ำมันแนะซื้อเป้า 125 บ.
TOP ชี้ Q4/60 ยังโตเด่น เหตุกำไรจากสต็อกน้ำมันแนะซื้อเป้า 125 บ.
18 ม.ค. 2561

บล.ไอร่า ระบุในบทวิเคราะห์วันนี้(18 ม.ค.) ว่า บริษัท ไทยออยล์ จำกัด (มหาชน) หรือ TOP คาดกำไรสุทธิไตรมาส 4/60 จำนวน 7,321 ล้านบาท ยังคงโดดเด่นเทียบช่วงเดียวกันของปีก่อน แต่คาดอ่อนตัวลงเล็กน้อยจากไตรมาส3/60 ตามค่าการกลั่น แต่คาดยังมีกำไรจากสต็อกน้ำมันใกล้เคียงกับไตรมาส3/60 ขณะที่ธุรกิจปิโตรเคมีทรงตัว แต่ธุรกิจน้ำมันหล่อลื่นอ่อนตัวลงเล็กน้อย นอกจากนี้ยังมีกำไรจากธุรกิจโรงไฟฟ้าเข้ามาอย่างสม่ำเสมอประมาณ 2,100 ล้านบาทต่อปี
TOP ยังคงเดินหน้าโครงการขยายกำลังการผลิตและปรับปรุงประสิทธิภาพโรงกลั่น (CFP) คาดกำลังการผลิต เพิ่มขึ้นเป็น 400,000 บาร์เรลต่อวัน สามาระรองรับการใช้น้ำมันสำเร็จรูปในประเทศและการส่งออกไปยังประเทศเพื่อนบ้าน นอกจากนี้ยังสามารถกลั่นน้ำมันดิบที่หนักขึ้น (heavier crude oil) ซึ่งจะช่วยให้มีค่าการกลั่นสูงขึ้น เบื้องต้นคาดจะสรุปผลเกี่ยวกับโครงการลงทุนได้ในช่วงไตรมาส2/61
คาดผลการดำเนินงานปี 61 ได้รับปัจจัยหนุนจากโครงการเพิ่มกำไร จากการใช้น้ำมันดิบชนิดใหม่ และการปรับปรุงระบบจัดการการกลั่น  โดยคาดกำไรสุทธิ 19,631 ล้านบาท ประเมินราคาเป้าหมายปี’61 ที่ 125 บาท